*Dette er et malayisk navn; navnet «Ibrahim» er et patronymikon, ikke et slektsnavn, og personen bør derfor omtales med sitt fornavn, «Anwar».*

**Anwar Ibrahim** (født 10. august 1947) er en malaysisk politiker som har vært Malaysias statsminister siden 24. november 2022. Han er grunnlegger og leder for det liberaldemokratiske partiet Parti Keadilan Rakyat og også leder for sentrum-venstrealliansen Pakatan Harapan som vant parlamentsvalget i Malaysia i 2022. Han er gift med Wan Azizah Wan Ismail, som er visestatsminister i Malaysia fra 2018.

Politisk karriere til 1999
--------------------------

Anwar deltok deltok i grunnleggelsen av Den islamske ungdomsbevegelsen i Malaysia (Angkatan Belia Islam Malaysia) i 1971 og spilte en vesentlig rolle i organisasjonen frem til april 1982, da han ble medlem av United Malays National Organisation (UNMO). Han ble tidlig i sin karriere sett som en mulig etterfølger til statsminister Mahathir bin Mohamad.

Anwar var medlem av Malaysias parlament fra 1982 til 1999. Han hadde ulike ministerposter i den malaysiske regjeringen fra 1983 til 1998. Han var minister for kultur, ungdom og sport fra 1983 til 1984, landbruksminister fra 1984 til 1986, utdanningsminister fra 1986 til 1991, finansminister fra 1991 til 1998 og visestatsminister fra 1993 til 1998. Han var også fungerende statsminister fra mai til juli 1997.

Konflikten med Mahathir
-----------------------

I løpet av 1990-tallet kom Anwar Ibrahim på kant med sin tidligere mentor Mahathir bin Mohamad og andre ledende skikkelser i regjeringspartiet. Som følge av konflikten ble Anwar gitt avskjed fra regjeringen i 1998.

I 1999 ble Anwar dømt til seks års fengsel for korrupsjon. Året etter ble han i tillegg dømt til ni års fengsel for påståtte homoseksuelle handlinger med sin sjåfør. Homoseksuelle handlinger er forbudt i Malaysia, et muslimsk land, men blir i praksis sjelden straffeforfulgt.

Tilbake til politikken
----------------------

I september 2004 opphevet Malaysias høyesterett overraskende den andre dommen, og Anwar ble løslatt fra fengsel.

29. juni 2008 søkte Anwar tilflukt i den tyrkiske ambassaden i Kuala Lumpur, etter å ha blitt anmeldt for homoseksuelle handlinger av en ung medarbeider. Anwar tilbakeviser beskyldningen og ser på den som et forsøk på å hindre ham fra å gjenoppta en politisk karriere. Han forlot ambassaden etter et møte mellom den tyrkiske ambassadøren og Malaysias utenriksminister. 16. juli ble han arrestert, men løslatt dagen etter.

Anwar var igjen medlem av parlamentet i Malaysia fra 2008 til 2015 og var i denne perioden landets opposisjonsleder. Han ledet sitt parti til stadig større innflytelse gjennom valg på føderalt- og delstatsnivå, og var en kritiker av statsminister Najib Razak og korrupsjon i Malaysia. I denne tiden ble han forsont med Mahathir, som delte kritikken mot Najib Razak. I 2015 ble Anwar fengslet i en prosess som ble oppfattet som politisk motivert fra Najib Razaks side.

I 2018 vant en koalisjon ledet av Anwar og Mahathir valget i Malaysia, og Anwar mottok en full benådning fra den malaysiske kongen. Mahathir ble ny statsminister, men har lovet å overlate embetet til Anwar i løpet av embetsperioden. Anwars og Mahathirs koalisjon gikk til valg på å bekjempe korrupsjon, som er en viktig sak for den nye regjeringen. Anwars ektefelle Wan Azizah Wan Ismail ble visestatsminister og kvinne- og familieminister i den nye regjeringen.

Etter at hans partiallianse Pakatan Harapan fikk 100 av 222 seter i parlamentet og 41,29% av stemmene ble Anwar valgt til ny statsminister fra 24. november 2022. Han avløste da Ismail Sabri Yaakob.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Anwar-Ibrahim, besøkt 9. oktober 2017[Hentet fra Wikidata]
2. ↑   Gemeinsame Normdatei, besøkt 27. april 2014[Hentet fra Wikidata]
3. ↑   Records of persons of interest, svazky.cz[Hentet fra Wikidata]
4. ↑   Munzinger Personen, Munzinger IBA 00000022850, besøkt 9. oktober 2017[Hentet fra Wikidata]
5. 1 2 3   www.bharian.com.my, besøkt 14. desember 2022[Hentet fra Wikidata]
6. ↑   verkets språk malayisk, www.mstar.com.my[Hentet fra Wikidata]
7. ↑   verkets språk malayisk, www.parlimen.gov.my[Hentet fra Wikidata]
8. ↑   www.freemalaysiatoday.com, besøkt 14. desember 2022[Hentet fra Wikidata]
9. 1 2 3   ecentral.my, besøkt 14. desember 2022[Hentet fra Wikidata]
10. 1 2 3 4   www.ghgossip.com, besøkt 14. desember 2022[Hentet fra Wikidata]
11. ↑   www.astroawani.com, besøkt 14. desember 2022[Hentet fra Wikidata]
12. ↑   www.channelnewsasia.com, besøkt 14. desember 2022[Hentet fra Wikidata]
13. ↑   www.xtra.com.my, besøkt 14. desember 2022[Hentet fra Wikidata]
14. ↑   www.todayonline.com, besøkt 14. desember 2022[Hentet fra Wikidata]
15. ↑   www.astroawani.com, besøkt 14. desember 2022[Hentet fra Wikidata]
16. ↑   www.utusan.com.my, besøkt 14. desember 2022[Hentet fra Wikidata]
17. 1 2   londonspeakerbureau.com, besøkt 14. desember 2022[Hentet fra Wikidata]
18. ↑   www.mstar.com.my, besøkt 14. desember 2022[Hentet fra Wikidata]
19. ↑   www.britannica.com, besøkt 14. desember 2022[Hentet fra Wikidata]
20. 1 2  «HRW World Report 1999: Malaysia: Human Rights Developments». *Human Rights Watch*. 1999. Besøkt 7. oktober 2018.
21. ↑
22. ↑  Ellis-Petersen, Hannah (16. mai 2018). «Malaysia: Anwar Ibrahim released from prison». *the Guardian* **(engelsk)**. Besøkt 7. oktober 2018.
23. ↑
24. ↑  «Malaysia's Anwar becomes prime minister, ending decades-long wait». Reuters. 24. november 2022.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NDL **·** CiNii **·** BBC Things **·** Munzinger (iba)
 |